recursal/SuperWikiNEXT-32B huggingface dataset:
**מלכהלי חנוכה** (שם משפחתה בעבר **בלוי**; נולדה בתשל"א, 1971) היא כוכבת ילדים במגזר החרדי, משוררת, מנגנת, שחקנית, מחנכת, ריתמיקאית, כותבת, עורכת ובעלים של מגזין הנשים "אשת" ומוציאה לאור עשרות סרטי ילדים לגיל הרך.

מלכהלי נחשבת לפורצת דרך במגזר החרדי, הן בהיותה מן הראשונות ששרו בקולן לילדים, והן בהוצאת מגזין לנשים דתיות בלבד.

ביוגרפיה
--------

מלכהלי נולדה בראשון לציון כבת בכורה ללאה ואליעזר ברוק, חסידי חב"ד.

למדה בבית יעקב ומכללת בית רבקה בכפר חב"ד. כבר בילדותה כתבה שירים וניגנה באקורדיון וחלילית, בלימודי התיכון התחילה לנגן באירועים ובגני ילדים, שם הייתה ריתמיקאית מחליפה. בסיום לימודי ההוראה שילבה בין הוראה בחטיבת ביניים, בתי ספר יסודיים ובגני ילדים. לצורך כך כתבה והלחינה שירים. בהמשך הקליטה שירים באולפן.

ב-2003 החלה בהוצאת קלטות שמע לילדים בנושאים חינוכיים, ומאז, המשיכה להפקת סרטוני וידאו ב-DVD, שבהם משולבים סיפורי התנ"ך, הסברים על חגים ונושאי יהדות נוספים. בין הכותרים הללו, "בגן המוזיקלי של מלכהלי", "תפילת טף", "בוקר טוב עם מלכהלי", "מסיבת חנוכה" ו"הבעל שם טוב הקדוש".

ב-2017 התחילה מלכהלי להוציא לאור את "אשת" - ירחון המיועד לנשים, המגזין יוצא בשני פורמטים, האחד עם תמונות נשים למנויים, והשני ללא תמונות נשים ומשווק לחנויות. מלכהלי מלמדת קורס ריתמיקה במסגרות פרטיות ובמכללת "מכללת בית רבקה" בכפר חב"ד. נשואה בנישואים שניים לאבי חנוכה ואם לשמונה. מתגוררת בכפר חב"ד.

ב-2023 נחנכה במשכן הכנסת השדולה למען האישה החרדית והדתית בראשותה של ח"כ לימור סון הר מלך ובהובלה של מלכהלי. השדולה שמה לה למטרה להרים את הדגל במכוון בצד החיובי של המפה, בתוספת כח למרחבי עשיה מתוך מבט נשי ייחודי, ולא בנקודות החשוכות, כשמעל הכל מושמע קול של קשר ושל מכנה משותף.

קישורים חיצוניים
----------------

* 

* אתר האינטרנט הרשמי של מלכהלי
* מלכהלי, ברשת החברתית פייסבוק

* מלכהלי, ברשת החברתית אקס (טוויטר)

* מלכהלי, סרטונים בערוץ היוטיוב
* אמציה האיתן, שבת המלכהלי - תרבות ופנאי (דיסק), באתר ערוץ 7, 2 בנובמבר 2006
* רבקי גולדפינגר, עניין אישי והפעם עם מלכהלי חנוכה, באתר ערוץ 7, מתוך בשבע, 25 בינואר 2018
* שירה כהן, מלכהלי: "מה עם כשרות הנפש של הילדים שלנו?", באתר הידברות
* יוני קמפינסקי, חדש: שדולת האישה הדתית והחרדית, באתר ערוץ 7, 28 ביולי 2022
* טלי פרקש, חרדיות בפנים גלויות: "שנים התרגלנו להיעלם", באתר ynet, 4 בפברואר 2018
* מלכהלי מתארחת בתוכנית עניין משפחתי ברדיו קול חי
* מלכהלי חנוכה-בלוי, דף שער בספרייה הלאומית
* "קיבלתי זכות ענקית לחנך את ילדי ישראל": מלכהלי בריאיון מעורר השראה, ערוץ היוטיוב של הידברות

הערות שוליים
------------

1. ↑  מלכהלי: "מה עם כשרות הנפש של הילדים שלנו?", באתר הידברות
2. 1 2  טלי פרקש, חרדיות בפנים גלויות: "שנים התרגלנו להיעלם", באתר ynet, 4 בפברואר 2018
3. ↑  עניין אישי והפעם עם מלכהלי חנוכה, באתר ערוץ 7, 25 בינואר 2018
4. ↑  דודו כהן, ‏"אנשים מבקשים חתימות בכותל", באתר ‏מאקו‏, 8 בפברואר 2012
5. ↑  גברים, הכירו את "אשת" – מגזין חדש לנשים בלבד!, באתר פאשקעוויל, ‏17/01/2017; עיתון לדוגמה
6. ↑  נשות התקשורת החרדיות בפאנל מיוחד, באתר אקטואליק, ‏25/01/2018
7. ↑  חזקי ברוך, "ציר עוקף לוועדה האופוזיציונית": הושקה שדולה לאשה הדתית, באתר ערוץ 7, 29 במאי 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309393405171

 |
הרב חורי בעת הגיעו לישראל, 1954
הרב **חיים חורי** (ה'תרמ"ה, 1885 - כ"ה באייר ה'תשי"ז, 26 במאי 1957) היה רב העיר גאבס. מהבולטים ברבני יהדות תוניסיה במאה ה-20.

ביוגרפיה
--------

נולד ברובע דיג'ת (חארה צגירה), הרובע הקטן שבאי ג'רבה לאברהם-זקן ומבירכה. היה בן יחיד להוריו. בצעירותו למד אצל הרב משה זקן מאזוז ורבי פראג'י עלוש, ובמקביל עבד בדפוס. בגיל 18 הוסמך לרבנות והתמנה למורה ושליח ציבור בקהילת גאבס, בדרום תוניסיה. בהמשך חזר לדיג'ת והחל לכהן כרב וכדיין עם חברו הרב מכלוף עידאן. בשנת 1926 בעקבות עזיבתו של רב קהילת גאבס נקרא הוא למלא את מקומו.

הרב חורי הקים בג'רבה את ישיבת "תורה וחיים" ומוסדות צדקה וחסד, עסק בחינוך ובהדפסת ספרים והפצתם, כאשר את חלקם תרגם בעצמו לערבית יהודית. היה ידוע באהבתו לארץ ישראל, לחכמיה ולשליחיה. בשנת 1917 היה ממייסדי אגודת "עטרת ציון" שעסקה בלימוד השפה העברית ובעבודת אדמה כהכנה לקראת עלייה לארץ ישראל. הוא עודד את עליית יהודי תוניסיה לארץ ישראל ואף נקט בפעולות מעשיות שונות כדי לסייע בידי יהודים שעלו לארץ ישראל.

בשנת ה'תשי"ד (1954), בגיל 70, עלה לישראל והתגורר בבאר שבע עד לפטירתו בשנת 1957. נקבר בבית הקברות הישן בבאר שבע ועל קברו הוקם אוהל גדול. את מקומו בגאבס כרב וכדיין מילא תלמידו הרב שמעון מימון.

הרב חיים חורי היה נשוי פעמיים. מאשתו הראשונה נולדו לו שתי בנות, ומאשתו השנייה נולדו לו שבעה בנים וארבע בנות שחלקם נפטרו בגיל צעיר מאוד. בין חתניו היה הרב פרץ מימון, בעל בתו הבכורה נינה, ורב מושב גילת ואזור מרחבים. בנו הרב ינון חורי היה מרבני ישיבת כיסא רחמים.

הנצחתו ומורשתו
--------------

ה"עמותה להנצחת הרב חיים חורי" עוסקת בהקמת בתי כנסת על שמו ומסייעת במימון ספרי תורה עבור הרבנות הצבאית. בשנת 1981 הוקמה בבאר שבע ישיבת "רבנו חיים חורי". על שמו רחובות באשדוד, לוד, אופקים, צפת ונתיבות. על קברו בבית העלמין בבאר שבע הוקם אוהל ומתפללים רבים פוקדים אותו במשך כל השנה ובמיוחד ביום ההילולה שלו, אז מגיעים למקום אלפי אנשים.

הרב כדיר שלמה עטון, ואחרים, בנו את בית הכנסת "תורה וחיים" על שמו בבאר שבע.

ספריו
-----

תרגם ספרים רבים ביניהם 'ציפורן שמיר' של החיד"א.

כמו כן חיבר ארבעה ספרים:

* "**דרך חיים**" - על התורה והש"ס.
* "**חסד ואמת**" - דרושים וביאורים לזכר חכמים שונים.
* "**נפלאות גדולות**".
* "**מצא חיים**" - דרשות, חידושים על התלמוד ושו"ת.

לקריאה נוספת
------------

* שושן חורי (נכדו), **חיי חיים** - חייו ופועלו של סבא קדישא אדמו"ר חיים חורי זצ"ל.

קישורים חיצוניים
----------------

ויקישיתוף מדיה וקבצים בנושא **חיים חורי** בוויקישיתוף
**ספריו**

* **דרך חיים**, באתר היברובוקס
* **חסד ואמת**, באתר היברובוקס
* **נפלאות גדולות**, באתר היברובוקס
* חיים בן אברהם זקן חורי (1885-1957), דף שער בספרייה הלאומית

**אודותיו**

* רבי חיים חורי, אתר MytZadik
* "האתר הרשמי של יהדות תוניסיה"
* חיים חורי, באתר "החכם היומי"

הערות שוליים
------------

1. ↑  יואל יעקובי, צדיק בכובע הגרב, באתר ערוץ 7   
 סיפורי הגאון רבי ינון חורי
2. ↑  הילולת הרב חורי זצ"ל, אתר 'דרומי'
3. ↑  חכם כדיר שלמה עטון, באתר "החכם היומי"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007262850405171
* BnF: cb15062584t (data)
* GND: 11907866X
* ISNI: 0000 0000 7860 1237
* LCCN: n88218123
* NTA: 118781308
* VIAF: 40940496
* WorldCat: lccn-n88218123

 |
**הצהרת נאמנות** היא הצהרה שנדרשת ממהגרים המעוניינים להתאזרח באופן רשמי במדינה בה הם מתגוררים. הצהרת נאמנות היא בדרך כלל אחד מהשלבים האחרונים בתהליך ההתאזרחות, ונעשית במעמד רשמי. הצהרת הנאמנות באה להכריז על נאמנות ותחושת פטריוטיות של המתאזרח כלפי המדינה החדשה שלו.

הדרישה להצהרה זו קיימת בין היתר באוסטרליה, בארצות הברית, בקנדה וב-22 מ-33 מדינות אירופיות, כאשר בגרמניה ובאיטליה הדרישה אינה חלה על כלל המתאזרחים: בגרמניה פטורים ממנה מתאזרחים בני הלאום הגרמני ("Volksdeutche") החיים מחוץ לגרמניה, ובאיטליה פטורים מהצהרה זו מי שמוכיחים קשר דם לאומה האיטלקית, כגון איטלקיים החיים בארצות הברית. מדינות מסוימות המנהיגות משטר מונרכי, דורשות מהמגרים גם הצהרת נאמנות למונרך. כמו כן קיימות מדינות בהן הצהרת הנאמנות כוללת התייחסות לאלוהים, אולם לרוב זהו סעיף אופציונלי שמושמט עם בקשת המתאזרח.

נוסחי ההצהרה
------------

### ארצות הברית

> 
> אני מצהיר בזאת, תחת שבועה, שאני מוותר ומתכחש לחלוטין לכל נאמנות לנסיך, שליט, מדינה או ריבונות אשר להם הייתי עד כה נתין או אזרח; שאתמוך ואגן על החוקה והחוקים של ארצות הברית של אמריקה כנגד כל אויביהם, מבית ומחוץ; שאשא דבר אמת ואהיה נאמן כלפיהם; שאשא נשק בשם ארצות הברית אם אדרש לכך על פי החוק; שאבצע תפקידים לא-קרביים עבור צבא ארצות הברית אם אדרש לכך על פי החוק; שאבצע חובות אזרחיות בעלות חשיבות לאומית בפיקוח אזרחי אם אדרש לכך על פי החוק; ושאני לוקח התחייבות זו על דעת עצמי, ללא הסתייגויות או כוונה להתחמק מהן; שכה יעזור לי אלוהים.
> 
> 
> 
> 

ע"פ החוק, לבקשת המתאזרח ניתן להשתמש בביטוי "ומאשר בכובד-ראש" במקום המילים "תחת שבועה", וכן להשמיט את המילים "שכה יעזור לי אלוהים".

### הממלכה המאוחדת

> 
> אני, {שם המתאזרח}, *נשבע באלוהים* (או לחלופין: *מצהיר בכנות, ביושר ובכובד-ראש*), בשעת הפיכתי לאזרח בריטי, שאהיה מסור ונאמן לצ'ארלס השלישי ויורשיו, על פי החוק.
> 
> 
> 
> 

החל משנת 2004, נדרשים המתאזרחים גם להצהרה הבאה:

> 
> אהיה נאמן לממלכת המאוחדת ואכבד את זכויותיה וחירותיה. אתמוך בערכיה הדמוקרטים. אשמור על חוקיה בנאמנות ואמלא את חובותיי כאזרח בריטי.
> 
> 
> 
> 

### אוסטרליה

> 
> החל מרגע זה והלאה, (בפני אלוהים), אני מתחייב להיות נאמן לאוסטרליה ולאזרחיה, שבערכיהם הדמוקרטיים אני מאמין, שאת זכויותיהם וחירותיהם אני מכבד, ושלחוקיהם אציית.
> 
> 
> 
> 

התוספת "בפני אלוהים" היא אופציונלית.

### ישראל

ע"פ **חוק האזרחות, התשי"ב-1952**, על כל המבקש לקבל אזרחות ישראלית להצהיר ע"פ הנוסח:

> 
> אני מצהיר שאהיה אזרח נאמן למדינת ישראל.
> 
> 
> 
> 

הצהרה זו נדרשת מכל המקבלים אזרחות ישראלית.

ב-10 באוקטובר 2010 אישרה הממשלה להגיש לאישור הכנסת תיקון לחוק האזרחות, לפיו אדם המבקש אזרחות שלא מכוח חוק השבות יחויב להוסיף בסוף ההצהרה המקורית את המילים "כמדינה יהודית ודמוקרטית". התיקון לא אושר בכנסת.

קישורים חיצוניים
----------------

* הצהרת נאמנות כתנאי לקבלת אזרחות – סקירה משווה, באתר מרכז המחקר והמידע של הכנסת, 22 בדצמבר 2010

הערות שוליים
------------

1. ↑  אטילה שומפלבי, הממשלה אישרה התיקון: בלי נאמנות אין אזרחות, באתר ynet, 10 באוקטובר 2010
2. ↑  יאיר שפירא, הנאמנות גרסת נאמן, האזרחות נוסח אזרחי, באתר ערוץ 7, 22 באוקטובר 2010
3. ↑  הצעת חוק הצהרת הנאמנות למתאזרחים, באתר האגודה לזכויות האזרח
אין תמונה חופשיתאין תמונה חופשית
**שרה פכטר** היא עיתונאית וסופרת חרדית ישראלית.

ביוגרפיה
--------

נולדה בארצות הברית ובגיל שנתיים עלתה לישראל עם הוריה. ספרה הראשון, "פצוע קל", אשר נכתב על גדליה בקר שנלחם בווייטנאם, יצא לאור לפני הגיעה לגיל 17. 
כתבה עשרות ספרים. בין הספרים שלה אפשר למצוא את **לבבות בין הרים**, שנכתב על מקום שבו גדלה, מעלה עמוס. אחדים מספריה יצאו לאור בשתי גרסאות, חרדית וחילונית. 

בין השאר התפרסמה בשם העט מלי גרין, אשר תחתיו התפרסמו כתבות רבות במדיה החילונית ובעיתונות החרדית. השתמשה גם בשם העט מלכה אשלג.

בבעלותה משרד היח"צ והשיווק "שר{ה} תקשורת". נבחרה לעשיריית השנה[דרושה הבהרה] לשנת-2016 של אנשי היח"צ.

פכטר נשואה לישראל ולהם 11 ילדים ומתגוררים בביתר.

בנה אליהו פכטר הוא פובלציסט המפרסם מאמרים בעיתונות החרדית והכללית.

קישורים חיצוניים
----------------

* שרה פכטר, ב"לקסיקון הספרות העברית החדשה"
* אפרת כהן, שרה פכטר: "ככל שיש יותר ילדים – יותר קל לגדל אותם", באתר "הידברות", 15 בספטמבר 2014
* עפרה לקס, הכל עשר, באתר ערוץ 7, 22 באוקטובר 2009
* אחד-עשר ילדים וקריירה אחת • ראיון מיוחד ל'קוקר' עם הסופרת והיח"צנית שרה פכטר לרגל חודש הקריאה והספרות, באתר "קוקר", 7 במאי 2013
* הטור של שרה פכטר, באתר "בחדרי חרדים"
* הטור של מלי גרין, באתר Xnet
* רשימת הפרסומים של שרה פכטר, בקטלוג הספרייה הלאומית
* רבקי גולדפינגר, עניין אישי והפעם עם שרה פכטר, באתר ערוץ 7, מתוך בשבע, 12 באוגוסט 2021
* שרה פכטר, דף שער בספרייה הלאומית

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306562905171
* LCCN: n97099404
* WorldCat (עם LCCN): n97-099404

 |
**נטליה קצ'מרק** (בפולנית: **Natalia Kaczmarek**; נולדה ב-17 בינואר 1998) היא אתלטית פולנייה, אלופה אולימפית (טוקיו 2020) בריצת שליחים משולבת 4x400 מטר. סגנית אלופת העולם (בודפשט 2023) וסגנית אלופת אירופה (מינכן 2022) בריצת 400 מטר.

ביוגרפיה
--------

  

### 2018

#### מדליית כסף באליפות עולם באולם

באליפות העולם באולם שנערכה בברמינגהאם, הממלכה המאוחדת במרץ 2018 היא זכתה במדליית כסף בריצת שליחות 4x400 מטר לאחר שהשתתפה בשלב המוקדמות.

#### מדליית זהב באליפות אירופה

באליפות אירופה שהערכה בברלין, גרמניה באוגוסט אותה שנה היא זכתה במדליית זהב בריצת שליחות 4x400 מטר לאחר שהשתתפה בשלב המוקדמות.

### 2021

#### מדליות זהב וכסף אולימפיות

באולימפיאדת טוקיו זכתה בשתי מדליות, זהב וכסף. מדליית זהב במריצת שליחים משולת 4x400 מטר ביחד עם קאיטן דושינסקי, יוסטינה שווינטה-ארסטיק וקרול זלבסקי בתוצאה של 3:09.87 דקות, לפני הרפובליקה הדומיניקנית (3:10.21 דקות) וארצות הברית (3:10.22 דקות) ומדליית כסף בריצת שליחות 4x400 מטר בתוצאה של 3:20.53 דקות, אחרי 3:16.85 דקות ולפני ג'מייקה (3:21.24 דקות). נובף לכך, היא סיימה במקום 12 בריצת 400 מטר בתוצאה של 50.79 שניות.

### 2022

#### מדליית ארד באליפות העולם באולם

באליפות העולם באולם שנערכה בבלגרד במרץ 2022 האי זכתה במדליית ארד בריצת שליחות 4x400 מטר בתוצאה של 3:28.59 דקות, אחרי ג'מייקה (3:28.40 דקות) והולנד (3:28.57 דקות). נוסף לכך, היא סיימה במקום שביעי בריצת 400 מטר בתוצאה של 51.87 שניות ופספסה ב-6 מאיות השנייה את העלייה לריצת הגמר.

באליפות העולם שנערכה ביוג'ין, אורגון ארצות הברית ביולי אותה שנה היא סיימה במקום 15 בריצת 400 מטר בתוצאה של 51.34 שניות ובמקום רביעי בריצת שליחים משולבת 4x400 מטר בתוצאה של 3:12.31 דקות.

#### סגנית אלופת אירופה

באליפות אירופה שנערכה במינכן, גרמניה באוגוסט אותה שנה היא זכתה בשתי מדליות כסף, בריצת 400 מטר בתוצאה של 49.94 שניות, אחרי פמקה בול מהולנד שקבעה שיא לאומי חדש של 49.44 שניות ולפני בת ארצה אנה קילבסינסקה (50.29 שניות) ובריצת שליחות 4x400 מטר בתוצאה של 3:21.68 דקות, אחרי הולנד (3:20.87 שניות) ולפני הממלכה המאוחדת (3:21.74 דקות).

### 2023

#### סגנית אלופת עולם

באליפות העולם שנערכה בבודפשט, הונגריה באוגוסט 2023 זכתה במדליית כסף בריצת 400 מטר בתוצאה של 49.57 שניות, אחרי מריליידי פאולינו מהרפובליקה הדומיניקנית (48.76 שניות) ולפני סאדה ויליאמס מברבדוס (49.60 שניות).

שיאים אישיים
------------

### אצטדיון

* ריצת 400 מטר: 49.48 שניות (2023)

### אולם

* ריצת 400 מטר: 50.83 שניות (2023), **שיא פולין**

קישורים חיצוניים
----------------

ויקישיתוף מדיה וקבצים בנושא **נטליה קצ'מרק** בוויקישיתוף
* נטליה קצ'מרק, ברשת החברתית אינסטגרם
* נטליה קצ'מרק, באתר olympedia.org
* נטליה קצ'מרק, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14642563

 |
**אליסון סטפני קורט** (באנגלית: **Alyson Stephanie Court**; נולדה ב-9 בנובמבר 1973) היא שחקנית ומדבבת קנדית.

ביוגרפיה
--------

קורט נולדה בטורונטו. ב-1984 הופיעה בסדרת הילדים "Mr. Dressup", וב-1985 הופיעה בסרט "רחוב סומסום מציגים: בעקבות הציפור" המבוסס על הסדרה "רחוב סומסום". ב-1988 הופיע בפרק הראשון של הסדרה "My Secret Identity" כשכנה של דמותו של ג'רי אוקונל.

ב-1997 גילמה את פריסילה פרסלי בסרט הטלוויזיה המוקומנטרי "Elvis Meets Nixon". כמו כן היא שיחקה את לונט הליצנית בסדרת הילדים "הספה הגדולה" ששודרה בישראל בערוץ הופ!.

היא לקחה חלק בדיבוב הסרט "דובוני אכפת לי: דור חדש", דיבבה אריה ים בסדרה "לשחרר את ווילי" המבוססת על סרט בעל אותו שם, את ורוניקה לודג' בסדרה "החברים של ארצ'י" המבוססת על ארצ'י קומיקס, את ג'ובילי ב"אקס-מן: סדרת האנימציה" ואת נורה בסדרה "טימותי הולך לבית הספר".

קישורים חיצוניים
----------------

* אליסון קורט, ברשת החברתית אקס (טוויטר)
* אליסון קורט, במסד הנתונים הקולנועיים IMDb (באנגלית)
* אליסון קורט, באתר AllMovie (באנגלית)
* אליסון קורט, במסד הנתונים הקולנועיים KinoPoisk (ברוסית)
**קְדִימוֹן** (בלעז: **טְרַיילֶר**; מאנגלית: **Trailer**) הוא קטע וידאו קצר לקידום סרט קולנוע, סרט טלוויזיה, סדרת טלוויזיה או משחקי מחשב.

הקדימון מופץ לציבור הרחב טרם צאתו לאקרנים של הסרט, כחלק מאמצעי השיווק שלו. כינוי הנהוג בתעשיית הטלוויזיה הוא **פְּרוֹמוֹ**, המקדם סדרות טלוויזיה. בישראל כונו קטעים אלו בעבר "קטעי **בקרוב**", מכיוון שהוצגו בבתי קולנוע לפני הקרנת הסרט, ובסיומם הוצגה שקופית עם המילה "בקרוב". האקדמיה ללשון העברית קבעה את המונח "קדימון", משום שסרטון זה מגיע קודם לפרסום סרט הקולנוע, הטלוויזיה או משחק המחשב.

קדימונים נועדו לפרסם, לעניין בצורה אטרקטיבית ולהעלות את מודעות הקהל לגבי צאתם הקרובה של סרטים למסכים. קדימונים ערוכים בצורה קצרה ומהירה המרובה באפקטים, ומכילים קטעים נבחרים מהסרט ומוצגים בו השחקנים הראשיים. הם משלבים לרוב מגוון אלמנטים כדי למשוך את הקהל. אלה יכולים לכלול קטעים של קטעי פעולה אינטנסיביים, רגעים דרמטיים, סצנות קומיות, אפקטים מיוחדים ודיאלוג בלתי נשכח. למוזיקה יש תפקיד מכריע במתן הטון ובהגברת ההשפעה הרגשית של הטריילר. קריינות או כיתוב עשויים להיות משולבים גם כן, כדי לספק מידע נוסף או הקשר, הנדרש להבנת הקטעים המוצגים.

קדימונים לסרטי קולנוע נמשכים בדרך כלל כ-2 עד 3 דקות, אם כי יש מגוון אורכים בהתאם לאסטרטגיית השיווק הספציפית או לאופי הסרט. הם מעוצבים בקפידה כדי לספק סקירה תמציתית של עלילת הסרט, הדמויות ורגעי המפתח, תוך כדי הצגת המאפיינים הייחודיים של הסרט.

קדימונים מופצים בכל אמצעי המדיה, לרבות הטלוויזיה, הרדיו והאינטרנט. בתי קולנוע מציגים אותם כחלק ממקבץ הפרסומות, קודם להקרנת הסרט לו רכשו הצופים שבאולם את הכרטיס. בנוסף, ברוב הפעמים נחתמים הסכמים בין חברות הפקה לבין אתרים משמעותיים ברשת לאירוח קובצי וידאו, כמו אתר YouTube, לפרסום ולהפצה מועדפת של קדימונים באתריהם.

קיימות שלל תחרויות שנתיות, רשמיות ולא-רשמיות, בקטגוריית "הקדימון הטוב ביותר", לרבות פרס טריילר הזהב.

ראו גם
------

* סרטון פרסומת
* ספוילר
* זמריר
* טיזר

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **קדימון** |
| ויקישיתוף תמונות ומדיה בוויקישיתוף: **קדימון** |

* ג'יין גרהאם, גבולות חדשים בתעשיית הטריילרים, באתר הארץ, 11 בינואר 2010
* אתר למנויים בלבד נתנאל שלומוביץ, כשהטריילר חושף הכל, מה הטעם ללכת לקולנוע?, באתר הארץ, 22 באוקטובר 2018
* יעל שוב, ‏הטריילר הכתיר את הבוס החדש של הבמאים: הטוקבקיסטים, באתר "Time Out ישראל", 30 בדצמבר 2019

הערות שוליים
------------

1. ↑  קדימון במילון שימוש כללי (תשנ"ד), באתר האקדמיה ללשון העברית

|  |  |
| --- | --- |
| בקרת זהויות עריכת הנתון בוויקינתונים | 
* GND: 4349797-4

 |
**חוק ביו-סבר** הוא חוק בסיסי במגנטוסטטיקה, המתאר את השדה המגנטי הנוצר כתוצאה מתנועה של מטען חשמלי במרחב או מזרם. מבחינה זו הוא תקבילי לחוק קולון באלקטרוסטטיקה. החוק קרוי על שמם של ז'אן-בטיסט ביו ופליקס סבר.

החוק בניסוח מתמטי:



d

B
→

=

μ

0

4
π



 
 
q

v
→

×

r
^


r

2

=

μ

0

4
π



I

d
l

→

×

r
^


r

2

=

μ

0

4
π



I

d
l

→

×

r
→


r

3



{\displaystyle d{\vec {B}}={\frac {\mu \_{0}}{4\pi }}{\frac {\ \ q{\vec {v}}\times {\hat {r}}}{r^{2}}}={\frac {\mu \_{0}}{4\pi }}{\frac {I{\vec {dl}}\times {\hat {r}}}{r^{2}}}={\frac {\mu \_{0}}{4\pi }}{\frac {I{\vec {dl}}\times {\vec {r}}}{r^{3}}}}

{\displaystyle d{\vec {B}}={\frac {\mu _{0}}{4\pi }}{\frac {\ \ q{\vec {v}}\times {\hat {r}}}{r^{2}}}={\frac {\mu _{0}}{4\pi }}{\frac {I{\vec {dl}}\times {\hat {r}}}{r^{2}}}={\frac {\mu _{0}}{4\pi }}{\frac {I{\vec {dl}}\times {\vec {r}}}{r^{3}}}}
כאשר:

{\displaystyle {\frac {\mu \_{0}}{4\pi }}} הוא הקבוע המגנטי במערכת SI (התקביל לקבוע קולון המופיע בהקשר של השדה החשמלי), וערכו הוא {\displaystyle \ 10^{-7}N/A^{2}}. על-מנת לעבור למערכת יחידות cgs יש להחליפו ב-{\displaystyle {\frac {1}{c}}}, כאשר c היא מהירות האור בריק;
q הוא גודל המטען היוצר את השדה;
v היא מהירות המטען;
I הוא הזרם החשמלי;
{\displaystyle dl} הוא וקטור אורך דיפרנציאלי לאורך הזרם;
{\hat r} הוא וקטור יחידה, המחבר את מיקומו הנקודתי של המטען או קטע הזרם היוצר את השדה לנקודה שבה נמדד השדה;
r הוא המרחק בין המטען או קטע הזרם היוצר את השדה לנקודה שבה נמדד השדה.
הנוסחה שלעיל היא נוסחה לחלק דיפרנציאלי של השדה המגנטי, הנוצר מקטע זרם קטן. על-מנת למצוא את השדה המגנטי שנוצר על ידי התפלגות של מטענים או תיל עם זרם, יש לבצע אינטגרציה על הנוסחה:

{\displaystyle {\vec {B}}={\frac {\mu \_{0}I}{4\pi }}\int {\frac {d{\vec {l}}\times {\hat {r}}}{r^{2}}}}

חוק ביו-סבר באווירודינמיקה
--------------------------

חוק ביו-סבר משמש גם לחישובים של מהירות המושרית מקווי מערבולת בתורת האווירודינמיקה (תורה זו היא כמעט מקבילה למגנטוסטטיקה; למשל, מערבולות מתאימות לזרם, ומהירות מושרית מתאימה לעוצמת השדה המגנטי).

המהירות המושרית בנקודה נתונה, כתוצאה מקו מערבולת עם אורך אינסופי היא:

{\displaystyle v={\frac {\Gamma }{4\pi d}}}
כאשר:

Γ היא עוצמת המערבולת
*d* הוא המרחק האנכי בין הנקודה וקו המערבולת.
זהו מקרה קצה של הנוסחה למקטעי מערבולת מאורך סופי:

{\displaystyle v={\frac {\Gamma }{8\pi d}}[cos(A)-cos(B)]}
כאשר *A* ו-*B* הן זוויות (חיוביות או שליליות) בין קו המערבולת ושני קצות המקטעים.

ראו גם
------

* חוק אמפר
* ז'אן-בטיסט ביו
* פליקס סבר
* מגנטיות

קישורים חיצוניים
----------------

ויקישיתוף מדיה וקבצים בנושא **חוק ביו-סבר** בוויקישיתוף
* הכוח המגנטי בין שני מטענים בתנועה יחסית (מתוך הבלוג *רשימות בפיזיקה עיונית*).
* פיתוח נוסחת ביו סבאר (מתוך הבלוג *רשימות בפיזיקה עיונית*).
* חוק ביו-סבר, באתר אנציקלופדיה בריטניקה (באנגלית)

הערות שוליים
------------

1. ↑  זהו הערך הישן של {\displaystyle \mu \_{0}}. ב-20 במאי 2019 השתנתה ההגדרה של האמפר, וכתוצאה ממנה גם ההגדרה של {\displaystyle \mu \_{0}}. מרגע זה {\displaystyle \mu \_{0}} הוא ערך שנמדד באופן נסיוני, אבל לכל שימוש מעשי ערכו לא השתנה.

|  |  |
| --- | --- |
| בקרת זהויות עריכת הנתון בוויקינתונים | 
* GND: 4772813-9

 |
**דארקו בואטנג גיאבי** (באנגלית: **Darko Boateng Gyabi**; נולד ב-18 בפברואר 2004 בלונדון שבאנגליה) הוא כדורגלן אנגלי המשחק בעמדת הקשר בקבוצת לידס יונייטד מהפוטבול ליג צ'מפיונשיפ.

קריירת מועדונים
---------------

גיאבי גדל במחלקות הנוער של קריי וונדררס ומילוול. בשנת 2018 עבר למחלקת הנוער של מנצ'סטר סיטי.

ב-4 ביולי 2022 חתם גיאבי על חוזה לארבע שנים בלידס יונייטד מהפרמייר ליג. בעונתו הראשונה במועדון שיחק בעיקר בקבוצת הנוער. ב-9 בנובמבר ערך את הופעת הבכורה שלו בקבוצה הבוגרת של המועדון, בהפסד 1-0 לוולברהמפטון וונדררס במסגרת הסיבוב השלישי של גביע הפוטבול ליג לעונת 2022/2023. ב-28 בדצמבר ערך את הופעת הבכורה שלו בליגה, בהפסד 3-1 למנצ'סטר סיטי במסגרת המחזור ה-17 לעונת 2022/2023. זו הייתה הופעת הליגה היחידה שלו בעונה זו, בסופה נשרה לידס יונייטד לפוטבול ליג צ'מפיונשיפ.

קריירה בינלאומית
----------------

גיאבי היה חלק מסגל נבחרת אנגליה עד גיל 20 לטורניר גביע העולם עד גיל 20 בשנת 2023, וערך ארבע הופעות בטורניר.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Man City sign 14-year-old midfielder Darko Gyabi באתר Manchester Evening News, ‏ 22 בנובמבר 2018 (באנגלית)
2. ↑  Leeds confirm Gyabi signing באתר BBC, ‏ 4 ביולי 2022 (באנגלית)
3. ↑  Fifa Under-20 World Cup: England name squad for tournament באתר BBC, ‏ 11 במאי 2023 (באנגלית)
**ריצ'רד "דיק" סניידר הבן** (באנגלית: **.Richard "Dick" Snyder Jr**; נולד ב-1 בפברואר 1944) הוא כדורסלן עבר אמריקאי, אשר שיחק בליגת ה-NBA בין השנים 1966–1979. בעונת 1978/1979 זכה באליפות ה-NBA כשחקן סיאטל סופרסוניקס, ולאורך 13 עונותיו בליגה העמיד ממוצעים כוללים של 12.2 נקודות, 2.9 אסיסטים ו-2.8 ריבאונדים למשחק.

קריירת מכללות
-------------

סניידר נולד וגדל בעיר קנטון הצפונית שבאוהיו, ובין השנים 1962–1966 למד במכללת דייווידסון אשר בקרוליינה הצפונית. בשתי עונותיו הראשונות בקבוצת הכדורסל של האוניברסיטה ("דייווידסון ויילדקטס") קלע 18.1 נקודות בממוצע למשחק תחת המאמן לפטי דריסל, חבר היכל התהילה של הכדורסל, ולצדו של כוכב המכללות פרד הטזל. בעונת 1965/1966, לאחר מעברו של הטזל ל-NBA, הוביל סניידר את הוויילדקטס להעפלתם הראשונה אי פעם לטורניר אליפות המכללות בכדורסל, עם ממוצעים של 26.9 נקודות ו-9.2 ריבאונדים למשחק. בסיום אותה עונה נבחר לחמישייה השנייה של העונה בליגת המכללות (Second-team All-American).

קריירת משחק ב-NBA
-----------------

בדראפט ה-NBA‏ 1966 נבחר סניידר בבחירה ה-14, על ידי סנט לואיס הוקס. בשתי עונותיו עם ההוקס קלע 7.5 נקודות בממוצע למשחק, תחת המאמן ריצ'י גארין.

בדראפט ההרחבה של שנת 1968 נבחר על ידי פיניקס סאנס, לקראת עונת הבכורה של המועדון.

באוקטובר 1969, לאחר מעט יותר מעונה עם הסאנס, הועבר בטרייד לסיאטל סופרסוניקס. ב-4 העונות הבאות בסיאטל היה סניידר אחד השחקנים המובילים של הקבוצה, לצדם של לני וילקינס וספנסר הייווד, והעמיד ממוצעים של 17.0 נקודות, 3.9 אסיסטים ו-3.6 ריבאונדים למשחק. ב-19 בינואר 1974 קלע שיא קריירה של 41 נקודות במשחק מול אטלנטה הוקס. על אף הצטיינותו, לכל אורך התקופה לא הצליחה סיאטל להעפיל לפלייאוף ה-NBA.

לקראת עונת 1974/1975 הועבר בטרייד לקליבלנד קאבלירס, במדיה קלע 10.2 נקודות למשחק עד לסיום עונת 1977/1978.

בספטמבר 1978 חזר לשחק עבור סיאטל סופרסוניקס, אותה אימן לני וילקינס. בפלייאוף 1979 גברו הסופרסוניקס על לוס אנג'לס לייקרס (4–1), פיניקס סאנס (4–3) ווושינגטון בולטס (4–1), בדרך לזכייתם הראשונה באליפות ה-NBA. לאורך הפלייאוף שותף סניידר בתשעה מתוך 17 משחקי קבוצתו, ותרם 2.9 נקודות למשחק כמחליפו מהספסל של דניס ג'ונסון. בסיום אותה עונה פרש ממשחק, בגיל 35.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA

הערות שוליים
------------

1. ↑  הסטטיסטיקות של סניידר ב-NBA, באתר basketball-reference.com
2. ↑  הסטטיסטיקות של סניידר בליגת המכללות, באתר sports-reference.com
3. ↑  רשימת הנבחרים בדראפט 1966, באתר basketball-reference.com
4. ↑  רשימת הנבחרים בדראפט ההרחבה 1968, באתר basketball-reference.com
5. ↑  סטטיסטיקות המשחק בין סיאטל לאטלנטה, באתר basketball-reference.com
**לארי זיגפריד** (באנגלית: **Larry Siegfried**;‏ 22 במאי 1939 – 14 באוקטובר 2010) היה כדורסלן אמריקאי, אשר שיחק בליגת ה-NBA בין השנים 1963–1972. לאורך 9 עונותיו בליגה זכה ב-5 אליפויות כשחקן בוסטון סלטיקס, ורשם ממוצעים כוללים של 10.8 נקודות, 3.5 אסיסטים ו-2.8 ריבאונדים למשחק.

קריירת מכללות
-------------

זיגפריד נולד בעיר שלבי שבאוהיו, ובין השנים 1957–1961 למד באוניברסיטת המדינה של אוהיו. כבר בעונתו הראשונה בקבוצת הכדורסל של האוניברסיטה ("אוהיו סטייט באקאייז") הוביל את קלעיה עם 19.6 נקודות בממוצע למשחק. בעונת 1959/1960 הצטרפו לקבוצה שני חברי היכל התהילה של הכדורסל לעתיד – ג'ון לוקאס וג'ון האבליצ'ק – אשר לצדו של זיגפריד הובילו את הבאקאייז לזכייתם הראשונה בטורניר אליפות המכללות. בעונתו האחרונה בקבוצה, 1960/1961, העפיל עם אוהיו סטייט לגמר טורניר המכללות בפעם השנייה ברציפות, אולם קבוצתו הפסידה במשחק הגמר מול אוניברסיטת סינסינטי בתוצאה 65–70. בשתי העונות האחרונות היה זיגפריד הקלעי השני של הקבוצה, אחרי לוקאס, עם ממוצע של 14.2 נקודות למשחק.

קריירת משחק
-----------

בדראפט ה-NBA‏ 1961 נבחר זיגפריד בבחירה השלישית על ידי סינסינטי רויאלס, אולם הוא בחר לשחק עבור קבוצת "קליבלנד פייפרס" מ"ליגת הכדורסל האמריקאית" (ABL). בעונה היחידה לקיום הליגה זכו הפייפרס בתואר האליפות, תחת המאמן ביל שרמן.

לקראת עונת 1963/1964 שכנע האבליצ'ק את מאמן בוסטון סלטיקס רד אאורבך לצרף לקבוצתם את זיגפריד, חברו הקרוב. בכל שלוש עונותיו הראשונות עם הסלטיקס זכה עמה זיגפריד באליפות ה-NBA, בתחילה כמחליפו מהספסל של קיי. סי. ג'ונס, ובהמשך כשחקן חמישייה לצדו של ג'ונס. בסדרת גמר פלייאוף 1966, בו גברה בוסטון על לוס אנג'לס לייקרס בתוצאה 4–3, רשם זיגפריד ממוצעים של 13.1 נקודות ו-2.9 אסיסטים למשחק. בעונות 1968 ו-1969 זכה עם הסלטיקס בשתי אליפויות נוספות, כשחקן רוטציה קבוע; ב-5 מתוך 13 משחקי הגמר של קבוצתו באותן שנים קלע זיגפריד לפחות 20 נקודות.

במאי 1970, לאחר 7 עונות בבוסטון, נבחר זיגפריד על ידי פורטלנד טרייל בלייזרס בדראפט ההרחבה, ומיד הועבר בטרייד לסן דייגו רוקטס בתמורה לג'ים בארנט. לאחר כעונה וחצי עם הרוקטס נשלח בטרייד נוסף לאטלנטה הוקס, ובסיום עונת 1971/1972 פרש ממשחק, בגיל 32.

בשתי עונות שונות (1966 ו-1969) הוביל את כל שחקני ה-NBA באחוזי קליעה מקו העונשין, ובעת פרישתו ניצב במקום השלישי בתולדות הליגה, אחרי ביל שרמן וריק בארי, עם 85.4% קליעה מהעונשין.

לאחר קריירת המשחק
-----------------

בין השנים 1973–1977 שימש זיגפריד כעוזר מאמן בקבוצת יוסטון רוקטס, תחת המאמנים הראשיים ג'ון איגן וטום ניסאלקי.

ב-14 באוקטובר 2010 נפטר זיגפריד כתוצאה מהתקף לב, בגיל 71.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר ליגת ה-NBA
* לארי זיגפריד, באתר "Find a Grave" (באנגלית)

הערות שוליים
------------

1. ↑  סטטיסטיקות הקריירה של זיגפריד ב-NBA, באתר basketball-reference.com
2. ↑  סטטיסטיקות המכללות של זיגפריד, באתר sports-reference.com
3. ↑  רשימת הנבחרים בדראפט 1961, באתר basketball-reference.com
4. 1 2  ההודעה על פטירתו של זיגפריד, באתר הניו יורק טיימס, 16 באוקטובר 2010
5. ↑  רשימת הנבחרים בדראפט ההרחבה 1970, באתר basketball-reference.com
6. ↑  סטטיסטיקות האימון של זיגפריד, באתר basketball-reference.com
**רוג'ר פאוול הבן** (באנגלית: **Roger Powell Jr**; נולד ב-15 בינואר 1983 בג'ולי, אילינוי) הוא כדורסלן עבר אמריקאי ששיחק בעמדת הפורוורד.

קריירה
------

פאוול נולד וגדל בג'ולי ובילדותו שיחק בקבוצות הכדורסל של בית ספרו האזורי. לאחר סיום לימודיו התיכוניים, פאוול החל בקריירת המכללות שלו והחל לשחק בקבוצת הכדורסל של אוניברסיטת אילינוי, עימה שותף בזכייתה פעמיים בטורניר הביג 10 בעונת 2002/03 ו-2004/05.

לאחר שלוש עונות במדי קבוצת הכדורסל של אוניברסיטת אילינוי. פאוול נרשם לדראפט ה-CBA ונבחר במקום ה-30 על ידי הרוקפורד לייטנינג. לאחר עונה אחת במדיה של הלייטנינג, חתם אצל קבוצת ה-NBA, יוטה ג'אז לעונה אחת במדיה בה קבע ממוצעים של 2.3 נקודות ו-1.2 כדורים חוזרים ב-34 משחקים.

למרות חוזהו בג'אז, פאוול עזב אותה בתחילת ינואר בטענה לחוסר דקות משחק. פאוול חתם בקבוצת ארקנסו רימרוקרס עימה שותף בהעפלתה לחצי גמר משחקי הפלייאוף של ליגת הפיתוח של ה-NBA. את העונה סיים עם ממוצעים של 9.1 נקודות וכ-3 כדורים חוזרים בכ-30 דקות משחק.

בסיום העונה, פאוול בחר שלא להאריך את חוזהו לעונה נוספת בקבוצה ועבר לשחק במדיה של קאנטו. למרות היותה של קאנטו, קבוצת תחתית, פאוול הוביל אותה אל משחקי הפלייאוף של הליגה האיטלקית. 

פאוול עזב את הקבוצה לטובת מחנה האימונים ומשחקי קדם-העונה של שיקגו בולס. אך לא נכלל בסגל הסופי של הקבוצה ונחתך ממנה לאחר מספר שבועות. באוקטובר חתם בקבוצה הישראלית, הפועל ירושלים ולאחר חודש עבר אליה רשמית בחלון ההעברות של פגרת הליגה הישראלית.

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר ליגת העל הספרדית בכדורסל (בספרדית)

הערות שוליים
------------

1. ↑  גילעד פולדש, ‏רוג'ר פאוול חתם בהפועל ירושלים, באתר ONE‏, 3 בנובמבר 2008
**ארון דאשון מגי** (באנגלית: **Aaron DeShon McGhee**; נולד ב-28 ביוני 1979 באורורה, אילינוי) הוא כדורסלן אמריקני המשחק בעמדת הפאוור פורוורד בקבוצת חימיק יוז'ני מליגת העל האוקראינית. גובהו 2.03 מטרים.

מגי שיחק עונה אחת באוניברסיטת סינסינטי בה לא קיבל דקות ועבר לאוניברסיטת וינסנס במדיה נבחר ל-MVP של טורניר NJCAA הבינלאומי כשהוא קולע 34.5 נק' למשחק ומוביל את קבוצתו למאזן 32-5 בטורניר ולמקום החמישי. הוא עבר לאוניברסיטת אוקלהומה ויחד עם הוליס פרייס הוביל את הקבוצה לפיינל פור טורניר המכללות תוך כדי שהוא מעמיד ממוצעים של 21.8 נקודות ו-7.2 ריבאונדים למשחק. מגי סיים את קריירת המכללות עם 11 נקודות ו-5 ריבאונדים למשחק. הוא הצטיין במחנות קדם הדראפט אבל לא קיבל חוזה ב-NBA.

לאחר שלא נבחר בדראפט יצא מגי לאירופה ושיחק במדי סיודאד קפסה מהליגה הספרדית השנייה ובעונה שלאחר מכן בפזארו מהליגה האיטלקית. לאחר מכן עבר 4 עונות באסיה כולל 3 עונות יוצאות מן הכלל בפוסאן הקוריאנית.

בעונת 2008/09 חתם מגי במועדון הישראלי עירוני נהריה בה הציג יכולת מצוינת והעמיד ממוצעים של 18 נקודות ו-10 ריבאונדים למשחק, אך בשל בעיות כספיות במועדון שוחרר במהלך העונה וחתם במכבי תל אביב. לאחר שזכה עם מכבי באליפות ישראל עבר לשורות בי.סי. דונצק מהליגה האוקראינית, אבל בשל חוסר התאמה עזב את הקבוצה ושב לישראל, הפעם למכבי ראשון לציון לעונה אחת. בחודש יולי 2011 חזר לליגה האוקראינית וחתם בקבוצת חימיק יוז'ני.

קישורים חיצוניים
----------------

* פרופיל, באתר Sports-Reference
* פרופיל, באתר eurobasket
* פרופיל, באתר פיב"א

הערות שוליים
------------

1. ↑  שי לוי, ‏הסנטר ארון מגי חתם לעונה בעירוני נהריה, באתר ONE‏, 21 בספטמבר 2008
2. ↑  אור שקדי‏, ארון מגי שוחרר מעירוני נהריה, באתר וואלה!‏, 1 במרץ 2009
3. ↑  דנה סידי ואהוד כהנים, תחליף לדיאור פישר: ארון מגי סיכם במכבי ת"א, באתר ynet, 2 במרץ 2009
4. ↑  עמר בנוביץ, ‏ארון מגי סיכם במכבי ראשון לציון, באתר ערוץ הספורט, ‏19 בנובמבר 2009
**החכם לא ידבר** (סינית מפושטת: 子不语, סינית מסורתית: 子不語, פין-יין: zǐ bù yǔ), הוא אוסף של סיפורים על טבעיים אמיתיים-לכאורה. האוסף נערך בתקופת שושלת צִ'ינְג על ידי המלומד יְוֵּ'אן מֵיי בן המאה ה-18, ופורסם לראשונה בשנת 1788. הוא כתוב בסינית קלאסית, וכולל 746 סיפורים ב24 כרכים. ישנו גם ספר המשך הכולל עשרה כרכים.

שם הספר
-------

שם הספר "החכם לא ידבר" מתייחס לאימרה מתוך מאמרות קונפוציוס: "החכם לא ידבר על מוזרויות, על אלימות, על מהומות ועל רוחות", ומכוון לכך שהספר עוסק בדיוק באותם נושאים שנדחקו לשוליים בידי המלומדים. השימוש בביטוי של קונפוציוס עצמו ספג ביקורות כשימוש נלוז בטקסטים הקונפוציאניים.

שמו הרשמי של הספר שונה על ידי הכותב ל"ההרמוניה החדשה של צ'י". והוא ניתן לאחר שהכותב גילה שישנו כבר ספר בשם "החכם לא ידבר", ולפיכך החליט לכנותו בשם המתייחס לספר הפלאות "ההרמוניה של צ'י", אשר מוזכר בג'ואנג דזה. עם זאת הספר זכה לפרסומו דווקא תחת שמו המקורי.

על התוכן
--------

הספר מרבה לעסוק בענייני שדים, ורבים מאלו הגיעו מפיהם של ידידיו וקרוביו של יְוֵּ'אן מֵיי. חלק קטן מהסיפורים מגיע מדיווחים או מסמכים ממשלתיים, ובמקרים הללו יְוֵּ'אן מֵיי מציין במפורש את מקורם. כך למשל הסיפור "צָ’אנְג גֶה מתלוננת על עוול" פותח במילים "בשנתו ה16 של הקיסר צְ'ייֵנְלונְג, ביום השלישי של החודש השמיני, קראו בעלון הממלכתי". הסיפורים בספר מתומצתים ונוחים לקריאה. לוּ שׂוּ'ן אמר עליהם "זונחים את העיטורים, וקרובים לטבעי." אך גם "ישירים ביותר וגדלים פרא". הסיפורים ב"החכם לא ידבר" זכו לאינספור גרסאות וחיקויים, והתפרסמו ברבים.

הפרסום
------

הספר פורסם לראשונה בשנת 1788, כאשר יו'אן מיי היה כבר בן 72. בניגוד למקובל בקונפוציאניזם השמרני של החצר הקיסרית, הכילו הסיפורים מארג עשיר של חיי יומיום, כולל עיסוק ברוחות, ביחסי מין, בבגידות, בנקמות, בחילופי מין, בהומוסקסואליות ובשחיתות. יו'אן מיי הגן על היצירה כגחמה של אדם זקן המבקש ליהנות קצת בימיו האחרונים, אם כי סיפורים רבים ביצירה למעשה עסקו בעניינים של הממסד הקונפוציאני עליהם התמרמר.

היצירה נעשתה כה פופולרית שבשנת 1836 צינזר אותה הממשל כחלק מניסיון לדכא כל נטייה אנטי-ממסדית.

תרגומים
-------

### אנגלית

* מבחר של 101 סיפורים מתוך הספר וספר ההמשך שלו פורסם ב-1996 תחת הכותרת "Censored by Confucius: Ghost Stories by Yuan Mei". מסת"ב 1563246805.
* הספר תורגם לאנגלית במלואו בשנת 2013 תחת הכותרת "Zibuyu, What The Master Would Not Discuss, according to Yuan Mei (1716 - 1798): A Collection of Supernatural Stories (2 vols)" בידי פרופ' פאולו סנטאנג'לו במשותף עם ין בייון. מסת"ב 9004250328.

### עברית

* שתי המגילות הראשונות של הספר תורגמו לעברית בידי עופר ולדמן בשנים 2012 ו-2014. התרגום לא פורסם עדיין, אולם סיפורים מתוכו זמינים באינטרנט.

קישורים חיצוניים
----------------

ויקישיתוף מדיה וקבצים בנושא **החכם לא ידבר** בוויקישיתוף

הערות שוליים
------------

1. ↑  袁枚
2. ↑  בפרק 述而
3. ↑  
	* Yuan, Mei (1996). Louie, Kam; Edwards, Louise (eds.). *Censored by Confucius: Ghost Stories by Yuan Mei*. New York: M. E. Sharpe. p. xxiii.
4. ↑  新齊諧
5. ↑  Yuan 1996, p. xxxiii.
6. ↑  לוּ שׂוּ'ן "קווים להיסטוריה של הרומן בסין" (《中国小说史略》)
7. ↑  Thome, Jennifer (2008). *STRANGE OVERTONES: THE EXPRESSIONS OF RESENTMENT AND COMPASSION IN YUAN MEI’S WHAT THE MASTER DOES NOT SPEAK OF* (MA). Arizona State University. p. 27.
8. ↑  Yuan 1996, p. xxiii.
**אורבנוס החמישי** (בלטינית: **Urbanus V**‏; סביב 1310 - 19 בדצמבר 1370), היה אפיפיור מ-28 בספטמבר 1362 עד מותו.

ביוגרפיה
--------

גיום גרימור נולד למשפחת אצולה בטירת גריזאק שבחבל לאנגדוק בדרום צרפת. כשהיה בן שתים עשרה בלבד עזב את הטירה המשפחתית כדי ללמוד במונפלייה ובטולוז. עם סיום לימודיו קיבל תואר דוקטור לחוק הכנסייתי. לימד במונפלייה ובאביניון, נכנס למסדר הבנדיקטיני ושימש אב מנזר סנט ז'רמין בעיר אוסר שבצפון חבל בורגונדיה. ב-1361 שימש אב מנזר סנט ויקטור במרסיי. נשלח לנאפולי על ידי האפיפיור, אך ב-1362 נפטר האפיפיור אינוקנטיוס השישי, וגיום גרימור נבחר לאפיפיור, ובחר בשם אורבנוס החמישי.

אורבנוס החמישי המשיך ברפורמה של קודמו. לחם בשחיתות, במותרות ובבזבוז בחצרו באביניון. התנגד בכל תוקף למינוי קרובי משפחה למשרות בכנסייה. גייס לעזרתו אנשים משכילים, ייסד קולג' חדש במונפלייה ותמך במלומדים. הציב לעצמו כמטרה את החזרת מקום מושב האפיפיור מאביניון לרומא. אנשי חצרו הצרפתים התנגדו לכך, וביקשו ממנו שלא להיעתר לבקשותיהם של המשורר פטרארקה ושל הקדושה קאתרינה מסיינה לעשות כן. הוא חשש כי האנגלים, שכבשו את דרום צרפת, יכבשו גם את אביניון ויענישו אותו על היותו נתון למרותו של שארל החמישי מלך צרפת.

ב-30 באפריל 1367 הפליג האפיפיור ממרסיי, וב-16 באוקטובר נכנס לרומא לקול תשואות ההמון. המשורר פטרארקה הביע את תודתו לאפיפיור שהעז לחיות ברומא. אך העיר הייתה מוזנחת וארמון האפיפיור נחרב בשריפה. אורבנוס החמישי ציווה לבנותו מחדש, ובינתיים עבר להתגורר מחוץ לעיר. ב-1368 הכתיר ברומא את קרל הרביעי לקיסר האימפריה הרומית הקדושה. אך ב-5 בספטמבר 1370 נכנע לדרישתם של הקרדינלים הצרפתיים, ואמר שעליו לחזור לאביניון כדי להשכין שלום בין צרפת ואנגליה במלחמת מאה השנים.

ב-24 בספטמבר 1370 הגיע אורבנוס החמישי לאביניון, ונפטר שם בדצמבר של אותה שנה. הוא נקבר בכנסיית נוטרדאם באביניון, אך ב-1372, על פי צוואתו, הועבר מקום קבורתו למנזר סנט ויקטור במרסיי. במקומו נבחר לאפיפיור גרגוריוס האחד עשר.

קישורים חיצוניים
----------------

ויקישיתוף מדיה וקבצים בנושא **אורבנוס החמישי** בוויקישיתוף
* אורבנוס החמישי, באתר אנציקלופדיה בריטניקה (באנגלית)
* אורבנוס החמישי, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007421799505171
* BNE: XX1665117
* BnF: cb11927353c (data)
* CANTIC: a19578246
* CiNii: DA06078667
* GND: 118803514
* ICCU: CFIV038628
* ISNI: 0000 0001 2135 5888
* LCCN: n83215563
* NKC: mzk2010609814
* NLP: A27051948
* NTA: 072711345
* RERO: 02-A012334513
* SUDOC: 027172740
* ULAN: 500275699
* VcBA: 495/43899
* VIAF: 61553322
* WorldCat: lccn-n83215563

 |
**סיוורט הגהיים מאנסוורק** (בנורווגית: **Sivert Heggheim Mannsverk**; נולד ב-8 במאי 2002 באוברה ארדאל שבנורווגיה) הוא כדורגלן נורווגי המשחק בעמדת הקשר האחורי בקבוצת מולדה מליגת העל הנורווגית.

קריירת מועדונים
---------------

מאנסוורק גדל במחלקת הנוער של סונגדאל. בשנת 2019 החל לשחק בקבוצה הבוגרת של המועדון במסגרת ליגת המשנה הנורווגית.

ב-28 ביולי 2021 חתם מאנסוורק על חוזה לארבע שנים במולדה מליגת העל הנורווגית. הוא הבקיע את שער הניצחון בגמר הגביע הנורווגי לעונת 2021/2022 נגד בודה/גלימט, בו ניצחה מולדה בתוצאה 1-0. בנוסף זכה עם המועדון באליפות נורווגיה לעונת 2022.

ב-31 באוגוסט 2023 חתם באייאקס מליגת העל ההולנדית.

קריירה בינלאומית
----------------

מאנסוורק נכלל בסגל נבחרת נורווגיה עד גיל 21 לטורניר אליפות אירופה עד גיל 21 בשנת 2023, וערך הופעה אחת בטורניר.

תארים
-----

מולדה
* אליפות נורווגיה (1): 2022
* הגביע הנורווגי (1): 2021/2022

קישורים חיצוניים
----------------

ויקישיתוף מדיה וקבצים בנושא **סיוורט מאנסוורק** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  SIVERT HEGGHEIM MANNSVERK ER KLAR FOR MOLDE! באתר הרשמי של מולדה, 28 ביולי 2021 (בנורווגית)
האור הנגדי מופיע בתמונה זו כנקודה בהירה על הרצועה האלכסונית של אור גלגל המזלות (הנמשכת למעלה משמאל לימין למטה) מעל הטלסקופ הגדול מאוד. (גלקסיית אנדרומדה והפליאדות בולטים בחצי התחתון של התמונה.)
**אור נגדי** (**Gegenschein)** הוא נקודה בהירה בשמי הלילה שבמרכזה הנקודה שמנגד לשמש בכיפת השמיים. פיזור לאחור של אור השמש על ידי אבק בין-פלנטרי במערכת השמש גורם לתופעה אופטית זו.

תיאור התופעה
------------

אור נגדי הוא חלק מאור גלגל המזלות, ונבדל משאר אור גלגל המזלות בזכות זווית ההחזר הגבוהה של אור השמש הפוגע בחלקיקי האבק הבין-פלנטרי. הוא יוצר כתם אליפטי מעט בהיר יותר של 8–10 מעלות רוחב ישירות מול השמש בתוך הרצועה העמומה יותר של אור גלגל המזלות וקבוצות הכוכבים של גלגל המזלות. עוצמת האור הנגדי מוגברת יחסית לשאר אור גלגל המזלות מכיוון שכל חלקיק אבק נראה במופע מלא. האור הנגדי הוא בעל בהירות נראית של +5 עד +6, עם בהירות שטח נמוכה מאוד בטווח +10 עד +12.

היסטוריה
--------

מקובל לקבוע שהאור הנגדי תואר לראשונה על ידי האסטרונום הצרפתי הישועי אספריט פזאנס (1692 – 1776) בשנת 1730. תצפיות נוספות בוצעו לכאורה על ידי החוקר הגרמני אלכסנדר פון הומבולדט במהלך מסעו בדרום אמריקה מ-1799 עד 1803. זה היה הומבולדט שהשתמש לראשונה במונח הגרמני *Gegenschein*. עם זאת, מחקר שנערך בשנת 2021 על ידי האסטרונום דונלד אולסון גילה שהאסטרונום הדני תיאודור ברורסן היה למעשה האדם הראשון שצפה ותיאר אחד כזה בשנת 1854, למרות שברוזן חשב שפזאנס צפה בו ראשון. אולסון מאמין שמה שפזנס צפה בפועל היה אירוע של זוהר הקוטב, שכן הוא תיאר את התופעה כבעלת זוהר אדום; אולסון מצא דיווחים רבים אחרים על פעילות אור-אורה מרחבי אירופה ואסיה באותו תאריך שפזאנס ערך את התצפית שלו. הדו"ח של הומבולדט תיאר במקום זאת כתמים משולשים זוהרים הן באופק המערבי והן באופק המזרחי זמן קצר לאחר השקיעה, בעוד שאור נגדי אמיתי נראה בעיקר סמוך לשעת חצות המקומית כאשר הוא בנקודה הגבוהה ביותר במסלולו.

בתקופה המודרנית, האור הנגדי אינו נראה ברוב האזורים המיושבים בעולם בגלל זיהום אור. ניתן לצפות בו רק בשמיים החשוכים ביותר שבאפשר (דרגה 1 בסולם בורטל), משום כך לא ניתן להבחין בו כלל בתצפית בלתי מזוינת בתוך תחומי מדינת ישראל.

*

קישורים חיצוניים
----------------

ויקישיתוף מדיה וקבצים בנושא **אור נגדי** בוויקישיתוף
* אור נגדי, באתר אנציקלופדיה בריטניקה (באנגלית)

הערות שוליים
------------

1. ↑  "Take the Gegenschein Challenge". *Sky & Telescope*. 2015-10-14. נבדק ב-2022-08-16.
2. ↑  Levasseur-Regourd, Anny-Chantal; Hiroichi Hasegawa (1991). *Origin and Evolution of Interplanetary Dust*. International Astronomical Union Colloquium. p. 159. ISBN 0-7923-1365-8.
3. ↑  Dickinson, David (2016-02-03). "A Challenge in Visual Athletics: Hunting the Gegenschein". *Universe Today*. נבדק ב-2022-08-16.
4. ↑  Sheehan, William (1995). *The immortal fire within: the life and work of Edward Emerson Barnard*. Cambridge University Press. pp. 69–70. ISBN 0-521-44489-6.
5. ↑  Blaschke, Jayme (17 באוגוסט 2021). "'Celestial Sleuth' corrects historical record on gegenschein discovery". *Texas State University Newsroom*. נבדק ב-15 בספטמבר 2021. `{{cite web}}`:  (עזרה)תחזוקה - ציטוט: url-status (link)
הכיכר על שם אילקו אשכנזי בווארנה
**אילקו מואיז אשכנזי** (בבולגרית: **Илко Моис Ескенази**; ‏20 במאי 1949, וארנה, הרפובליקה העממית הבולגרית–28 בספטמבר 1994, וארנה, בולגריה) היה משפטן ופוליטיקאי יהודי-בולגרי אשר בין 1991 ל-1992 כיהן כסגן ראש ממשלת בולגריה.

קורות חייו
----------

אילקו אשכנזי נולד בווארנה ורכש השכלה יסודית ותיכונית בעיר הולדתו. בהמשך, סיים את הפקולטה למשפטים באוניברסיטת סופיה והועסק כעמית מחקר באקדמיה הבולגרית למדעים. השלים פוסט דוקטורט בז'נבה. אשכנזי כיהן כמרצה באוניברסיטת סופיה ובאוניברסיטה לכלכלה בווארנה. הוא התמחה בקניין רוחני וכתב שורת מאמרים וספרים בנושא.

ב-1990 נבחר לחבר האספה הלאומית הבולגרית ובנובמבר 1991 התמנה לסגן ראש ממשלת בולגריה בממשלת הקואליציה של פיליפ דימיטרוב. אשכנזי כיהן בתפקידו עד דצמבר 1992. אשכנזי טבע למוות סמוך לווארנה לאחר שנפגע על ידי אופנוע ים בעת שנפש במקום. לאחר מותו הוקמה קרן מלגות על שמו אשר תומכת בסטודנטים וביזמים צעירים. כיכר בעיר וארנה נושאת את שמו. ב-2014 ייסדה ומימנה משפחתו של אחיו מתן פרס שנתי לסטודנט מצטיין באוניברסיטה לכלכלה בווארנה. ב-1998 זכה ב"פרס ע"ש יוני נתניהו" למפעל חיים.

קישורים חיצוניים
----------------

* אתר הקרן על שם אילקו אשכנזי

הערות שוליים
------------

1. ↑  אילקו אשכנזי - ביוגרפיה, באתר omda.bg (בבולגרית).

|  |  |  |
| --- | --- | --- |
| **הקודם**:**אלכסנדר טומוב** | **סגן ראש ממשלת בולגריה** 8 בנובמבר 1991 – 30 בדצמבר 1992 | **הבא**:**ולנטין קרבשב** |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 97164717
* WorldCat: viaf-97164717

 |
**אָפוֹרִיזְם** (מיוונית: ἀφορισμός aphorismos, "תיחום". בהגדרת האקדמיה ללשון העברית: **מֵימְרָה**), הוא אמרה תמציתית המביעה אמת כללית, עקרון או אבחנה פקחית אשר נאמר או נכתב באופן לקוני וקליט. השימוש במונח נעשה לראשונה בחיבורו של היפוקרטס האפוריזמים. 

המשפט הראשון מעבודתו הוא: 

> 
> החיים קצרים, ארוכה האומנות, הזדמנות חומקת, נסיון מטעה, שיפוט קשה.
> 
> 
> 
> 

המונח יושם בהמשך לעקרונות מדעי הטבע ולאחר מכן לעקרונות פילוסופיים, מוסריים, וספרותיים. שימוש מודרני לאפוריזם הוא בדרך כלל אמירה או טענה תמציתית המבטאת אמת סובייקטיבית, או הבחנה באופן קצר וחכם.

דוגמה מפורסמת היא:

> 
> כוח נוטה להשחית, וכוח מוחלט משחית לחלוטין.
> 
> 
> 
> — לורד אקטון
>

בפילוסופיה ובספרות
------------------

לאוסף של אפוריזמים, ידוע לעיתים גם כספרות חכמה, היה משקל חשוב במערכת הערכים של מספר תרבויות בעבר כגון, כתבי הסוטרא בהודו, מגילת קהלת, החדית' באסלאם.
אפוריזם מהווה חלק חשוב גם בכתביהם של סופרים מודרניים לדוגמה הפתגמים ההולנדיים של פיטר ברויגל האב.
האוסף הידוע של אפוריזמים שייך לארסמוס מרוטרדם. בנוסף ידועות עבודותיהם של בלז פסקל, פרנסואה דה לה רושפוקו, פרנץ קפקא, ניטשה וויטגנשטיין.

בחברה
-----

בתרבויות רבות יש חכמים או גיבורי תרבות אשר מייחסים להם את האפוריזם. דוגמאות לכך הן: שבעת חכמי יוון, קונפוציוס ושלמה המלך.
כמו כן, נהוג לצטט באופן שגוי או באופן הפוך אפוריזם לשם הומור. לדוגמה ביצירותיהם של פ. ג. וודהאוס, טרי פראצ'ט ודאגלס אדמס יש משחקי מילים המשנים את משמעות האפוריזמים.

ראו גם
------

* פרגמנט (ספרות)

קישורים חיצוניים
----------------

ויקישיתוף מדיה וקבצים בנושא **אפוריזם** בוויקישיתוף
* אפוריזמים ומימרות, דף שער בספרייה הלאומית

הערות שוליים
------------

1. ↑  החל מספרו אנושי, אנושי מדי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294038805171
* BnF: cb11933909s (data)
* GND: 4002417-9
* LCCN: sh85005966
* NDL: 00564739
* NKC: ph118277

 |
יציקת גבס לא גמורה של כס בוסטון, טיבינגן, גרמניה
**כס בוסטון** (באנגלית: **Boston Throne**) הוא תבליט שיש הדומה בצורתו ובגודלו לכס לודוויזי שהתגלה בגני וילה לודוויזי שברומא, והיה ככל הנראה אחת מפסלי גני סאלוסטיוס שהיו במקום זה בתקופת האימפריה הרומית. הפסל התגלה בשנת 1894, נמכר במכירה פומבית, ונרכש על ידי אדוארד פרי וורן עבור מוזיאון בוסטון לאמנויות בשנת 1896.

תיאור הפסל
----------

כס בוסטון הוא תבליט העשוי מגוש ריבועי של שיש לבן אשר מגולף בשלושה מצדדיו. הלוח המרכזי מתאר דמות גבר עירום מכונפת המחזיקה בידיה מאזניים (מרביתם לא שרדו), כאשר על כל כף של המאזניים דמות של בחור צעיר. משני צדדי הדמות המרכזית מופיעות דמויות נשים.

האירוע המתואר בתגליף הוא הפסיכוסטסיה – שקילת הנשמות במיתולוגיה היוונית – והדמויות בו הן ארוס במרכז ופרספונה ואפרודיטה מצדדיו, או לדעת אחרים, ונוס ויונו.

בצידי התבליט מגולפות שתי דמויות: אישה זקנה מתאבלת בצד אחד וילד מנגן בנבל בצד השני.

מקור הפסל
---------

אין מחלוקת כי איכותו של כס בוסטון נמוכה מזו של כס לודוויזי, אולם ישנה מחלוקת בדבר מקורו של כס בוסטון. רוב החוקרים סבורים כי כס בוסטון פוסל במאה ה-1 לפנה"ס והוא גרסה רומית של כס לודוויזי, שנועדה לעמוד בסמוך לו. לעומת זאת, יש הסוברים כי כס בוסטון מקורו במאה החמישית לפנה"ס, בדומה לכס לודוויזי, ואחרים בכלל סבורים שמדובר בזיוף מאוחר שגולף בסגנון עתיק בשיש מהעת העתיקה.

קישורים חיצוניים
----------------

ויקישיתוף מדיה וקבצים בנושא **כס בוסטון** בוויקישיתוף
* מליסה מ. טראס, **כס לודוויזי וכס בוסטון: השוואה**, 1997
**הישיבה הגדולה יסודות** (קרויה גם: **ישיבת משכן ידידיה**) היא ישיבה גדולה חרדית-ספרדית, השוכנת במושב יסודות.

היסטוריה
--------

הישיבה נוסדה בא' אלול ה'תשס"ח (2008), בהוראתו של רבי אהרן יהודה ליב שטינמן, בקמפוס השוכן בכניסה למושב החרדי יסודות.

יוזם ומקים הישיבה היה הרב יהודה זיאת, ראש מוסדות שתילי זיתים וישיבת משכנות הרועים, ועמו בניו שמעון ואברהם.

לראשות הישיבה התמנה הרב ברוך צבי לב, וכבר בתחילת דרכה הישיבה הצליחה להפוך לאחת הישיבות היוקרתיות והמבוקשות בעולם הישיבות הספרדי.

בזמן קיץ בשנת ה'תשע"ה בשל חילוקי דעות בין הנהלת הישיבה לראש הישיבה, הודיע הרב לב כי הוא נאלץ לעזוב את הישיבה ולהקים ישיבה אחרת, ויחד עם שישים בחורים מהישיבה הקים את ישיבת יסודות התורה בבניין ישיבת הרמב"ם, בשכונת הדר יוסף שבתל אביב.

לאחר פיצול הישיבה מינה הרב יהודה זיאת כראש קיבוץ בישיבה את הרב שמעון שרייבר, והנהגת הישיבה התפצלה בין רבני הישיבה. 

שיעור כללי שבועי נמסר על ידי הרב שרייבר והרב כהנים, ובהנהגת הישיבה מכריע בעיקר הרב ויזמן.

בנובמבר 2017 פורסם כי הישיבה עומדת להיסגר בשל סכסוכים פנימיים בין מנהלי ובעלי הישיבה. כעבור פחות מיממה הודיע נשיא ומייסד הישיבה הרב יהודה זיאת כי הישיבה אינה עומדת להיסגר, וכי ההודעה שפורסמה אינה נכונה.

נכון לשנת 2023 לומדים בישיבה כ-400 תלמידים. 

### צביון הישיבה

צביון הישיבה דומה לצביון הישיבות הליטאיות, והמשטר בישיבה נחשב לממוצע ביחס לכלל הישיבות. 

### צוות הישיבה

* הרב אברהם ויזמן - ראש הישיבה
* הרב צבי רבינוביץ - משגיח
* הרב חנוך כהנים
* הרב צבי פסח רוזובסקי
* הרב דוד פיינשטיין
* הרב מנחם כהן

הערות שוליים
------------

1. ↑  משה ויסברג, האיר פני המזרח: עולם התורה הספרדי מסכם רישום לישיבות, באתר בחדרי חרדים, ‏כ"ד תמוז תשע"ו
2. ↑  ישראל כהן, הנהלת ישיבת יסודות בהודעה דרמטית: "הישיבה נסגרת", באתר כיכר השבת, ‏09 בנובמבר 2017
3. ↑  משה ויסברג, תיעוד בלעדי • נשיא הישיבה הישיש הודיע: "הישיבה לא נסגרת", באתר בחדרי חרדים, ‏09 בנובמבר 2017
4. ↑  אבי רבינא, מפת הרישום: כך ייראו היכלי הישיבות הספרדיות בזמן אלול, באתר כיכר השבת
5. ↑  עולם הישיבות הספרדיות תשפ"ג • סיקור ומספרים, באתר המחדש, ‏24 ביוני 2022
**רשות ניקוז ים המלח** היא רשות ניקוז ותאגיד סטטוטורי הכפוף למשרד לאיכות הסביבה ואחראי על ניקוז המים ובכל הקשור לשיטפונות באזור ים המלח. הרשות פועלת בהתאם לחוק הניקוז משנת 1957. הקמת הרשות עצמה ובמנה שלה נקבעו צו הניקוז וההגנה מפני שיטפונות משנת 1960. השטח שמטופל על ידי הרשות הוא כ-3,006,955 דונם הפרוסים על שש רשויות מקומיות: ירושלים, ערד, תמר, מצפה רמון, רמת נגב וערבה תיכונה. שטח הרשות כולל את הנחלים אוג, קדרון, דרגה, ערוגות, חבר, צאלים, יעלים, זוהר, חימר וצין. הרשות אינה פועלת בשטח המועצות האזוריות מטה בנימין ומגילות ים המלח, מכיוון שחוק הניקוז אינו תקף ביהודה ושומרון.

הרשות מנוהלת על ידי מליאה בת 7 חברים הכוללת את נציגי המשרד לאיכות הסביבה, משרד הבריאות, משרד החקלאות ונציגי הרשויות ערד (ראש העיר ניסן בן חמו), תמר (ראש המועצה ניר ונגר), ירושלים (חבר מועצת העיר אריה קינג) ומצפה רמון (ראש המועצה רוני מרום). יושב ראש הרשות הוא ניר ונגר והמנהל הכללי הוא איתי פרימן.

קישורים חיצוניים
----------------

* 

* אתר האינטרנט הרשמי של רשות ניקוז ים המלח
* רשות ניקוז ים המלח, ברשת החברתית פייסבוק

הערות שוליים
------------

1. ↑  אודות רשות ניקוז ים המלח, באתר הרשות
2. ↑  צו הניקוז וההגנה מפני שטפונות (הקמת רשויות ניקוז), תש"ך–1960, באתר נבו
3. ↑  בעלי תפקידים, באתר הרשות

| רשויות ניקוז בישראל |
| --- |
| 

|  |
| --- |
| ירדן דרומי • שקמה בשור • ערבה • שורק לכיש • ים המלח • כרמל • גליל מערבי • כנרת • שרון • קישון • ירקון |

 |
**פרויקט מזג האוויר** (באנגלית: **The Weather Project**) הוא פסל מעשה ידי הפסל דני-איסלנדי אולאפור אליאסון. היצירה הוצגה בשנת 2003 באולם הטורבינה של מוזיאון טייט מודרן בלונדון והייתה היצירה הרביעית שהוצגה במסגרת "סדרת יוניליוור" במימון חברת יוניליוור.

היצירה נתלתה על תקרת אולם הטורבינה וכללה אלמנטים המייצגים את השמש ואת השמים. כשני מיליון מבקרים צפו ביצירה.

תיאור היצירה
------------

היצירה כללה מאיידים אשר פיזרו ערפל בחלל אולם הטורבינה. במרכז אולם הטורבינה נתלתה דיסקית חצי מעגלית העשויה מנורות צהובות. תקרת האולם כוסתה במראה רחבת ידיים, בה יכלו המבקרים לצפות בעצמם ובחלקה העליון של ה"שמש" מבעד לערפל. 

מבקרים רבים העדיפו לצפות ביצירה בשכיבה על הגב על רצפת אולם הטורבינה.

קישורים חיצוניים
----------------

ויקישיתוף מדיה וקבצים בנושא **פרויקט מזג האוויר** בוויקישיתוף
* תיאור היצירה באתר מוזיאון טייט

| גלריית טייט |
| --- |
| מוזיאונים | טייט בריטניה • טייט ליברפול • טייט סנט אייווס • טייט מודרן • מוזיאון ברברה הפוורת' |  |
| סדרת יוניליוור | אני עושה, אני מבטל, אני עושה מחדש • קשר כפול • מארסיאס • פרויקט מזג האוויר • חומרים גולמיים • רציף • אתר ניסוי • שיבולת • TH.2058 • איך זה? • זרעי חמניות |